62024TO0615_RES
Kohtuasi T‑615/24
Asociación de ciudadanos contra la corrupción y para la defensa del estado de derecho
versus
Euroopa Ombudsman
Üldkohtu (teine koda) 17. juuni 2025. aasta määrus
Tühistamishagi – Ombudsmani otsus kaebuse alusel uurimist mitte alustada – Vaidlustamatu akt – Osaline ilmselge pädevuse puudumine – Osaline ilmselge vastuvõetamatus
Tühistamishagi – Vaidlustatavad aktid – Mõiste – Siduvate õiguslike tagajärgedega aktid – Euroopa Ombudsmani otsus lõpetada kaebuse menetlemine või mitte alustada uurimist – Väljajätmine
(ELTL artiklid 228 ja 263; Euroopa Parlamendi määrus 2021/1163, artiklid 2–4)
(vt punktid 9–11)
Tegevusetushagi – Füüsilised või juriidilised isikud – Hagi aluseks olev tegevusetus – Euroopa Ombudsmani otsus kaebuse alusel uurimist mitte alustada või mitte anda soovitusi – Väljajätmine
(ELTL artikli 265 kolmas lõik)
(vt punkt 14)
Kokkuvõte
Üldkohus, kellele esitati tühistamishagi, mille ta jättis osaliselt ilmselge pädevuse puudumise tõttu ja osaliselt ilmselge vastuvõetamatuse tõttu läbi vaatamata, tegi esimest korda alates Euroopa ombudsmani uue põhikirja vastuvõtmisest 2021. aastal (
1
) otsuse küsimuses, kas ombudsmani otsuste peale jätta kaebuse alusel uurimine algatamata saab esitada tühistamishagi.
Hageja Asociación de ciudadanos contra la corrupción y para la defensa del estado de derecho on Hispaania õiguse alusel asutatud ühing, mille eesmärk on võidelda korruptsiooni vastu ja kaitsta õigusriigi põhimõtet.
Komisjon esitas 28. augustil 2024 ombudsmanile kaebuse Euroopa Komisjoni vastu. Ombudsman teatas 18. septembri 2024. aasta kirjas hagejale, et kaebuse läbivaatamise tulemusel ei ole uurimise algatamiseks piisavalt tõendeid ja kaebuse menetlemine lõpetatakse. Pärast seda, kui hageja pöördus tema poole selgituste saamiseks, kordas ombudsman 27. septembri 2024. aasta e-kirjas oma varasemat vastust ja tuletas 3. oktoobri 2004. aasta kirjas meelde oma varasemaid vastuseid ja vastas hageja taotlusele algatada ombudsmani omal algatusel uurimine.
Ühendus esitas ombudsmani kõnealuses 3. oktoobri 2024. aasta kirjas sisalduva otsuse peale tühistamishagi.
Üldkohtu hinnang
Üldkohus jättis selle tühistamisnõude ilmselge vastuvõetamatuse tõttu läbi vaatamata põhjendusel, et vaidlustatud otsus ei kujuta endast vaidlustatavat akti ELTL artikli 263 tähenduses.
Sellega seoses märkis Üldkohus, et ELTL artiklist 228 ja määruse 2021/1163 artiklitest 2–4 tuleneb, et ombudsman uurib talle esitatud kaebusi haldusomavoli juhtumite kohta liidu institutsioonide, organite või asutuste tegevuses ning korraldab uurimisi, kui ta leiab selleks olevat alust (
2
). Eelkõige lükkab ta tagasi kaebused, kui need on väljapool tema volituste ulatust ning kui ei ole täidetud teatavad menetlusnõuded (
3
); kui ta leiab, et kaebus on ilmselgelt põhjendamatu, lõpetab ta selle menetlemise ja teavitab kaebuse esitajat (
4
); kui ta peab kaebust põhjendatuks, võib ta otsustada algatada uurimise (
5
). Sellega seoses teatab ta kaebuse esitajale niipea kui võimalik kaebuse suhtes võetud meetmetest ning püüab võimaluse korral koos asjaomase institutsiooni, organi või asutusega haldusomavoli kaotamiseks lahenduse leida ning kui kaebuse esitajad sellise lahendusega nõustuvad, võib ta toimiku sulgeda (
6
). Kui ombudsman avastab uurimise tulemusel haldusomavoli, teavitab ta asjaomast institutsiooni, organit või asutust uurimise tulemustest ning annab asjakohasel juhul soovitusi (
7
). Pärast viimati nimetatud teavitust on asjaomasel institutsioonil, organil või asutusel aega kolm kuud, et esitada ombudsmanile üksikasjalik arvamus (
8
), misjärel võib ombudsman uurimise lõpetada ning edastada asjaomasele institutsioonile, organile või asutusele ning teatavatel juhtudel ka Euroopa Parlamendile aruande, milles ta võib anda soovitusi. Lõpuks teavitab ombudsman kaebuse esitajat uurimise tulemustest, saadud arvamusest ja kõigist aruandes tehtud soovitustest (
9
).
Nimetatud sätetest tuleneb seega, et ombudsman piirdub kaebuse esitaja teavitamisega kaebuse menetlemisest nii kiiresti kui võimalik ning kui ta tuvastab haldusomavoli juhtumi, teavitab ta pärast asjaomase institutsiooni, organi või asutuse poole pöördumist kaebuse esitajat lihtsalt uurimise tulemustest, asjaomase institutsiooni, organi või asutuse arvamusest ja oma võimalikest soovitustest.
Eelkõige ei ole ombudsmanil pärast kaebuse läbivaatamist õigust võtta siduvaid meetmeid ning kui ombudsman tuvastab haldusomavoli juhtumi, ei tekita asjaomasele institutsioonile, organile või asutusele edastatavas aruanne määratluse kohaselt mingeid õiguslikke tagajärgi kolmandatele isikutele ELTL artikli 263 tähenduses ning see ei ole siduv ka asjaomasele institutsioonile, organile või asutusele, kes võib talle liidu õigusega antud pädevuse teostamisel vabalt otsustada, milliseid tagajärgi see kaasa toob.
Üldkohus järeldas sellest, et ombudsmani põhjendatud otsus, millega lõpetatakse kaebuse läbivaatamine selle menetlemise lõpetamisega, sealhulgas juhul, kui uurimist ei ole algatatud, ei kujuta endast tühistamishagiga vaidlustatavat akti, kuna selline otsus ei tekita kolmandatele isikutele õiguslikke tagajärgi ELTL artikli 263 tähenduses.
Üldkohus tõdes samadel põhjustel, et isegi kui eeldada, et hagis palutakse ELTL artikli 265 alusel esitatud tegevusetushagi raames tuvastada, et ombudsman jättis algatamata uurimise või jättis komisjonile saatmata aruande ja soovitused, ei saa selliste aktide peale esitada tegevusetushagi ELTL artikli 265 kolmanda lõigu alusel. Tegevusetushagi eesmärk on nimelt karistada õiguslikult siduva akti vastu võtmata jätmise eest. Ombudsman ei võta aga kaebuse esitaja ega ka asjaomase institutsiooni, organi või asutuse suhtes siduvaid meetmeid.
(
1
)	Euroopa Parlamendi 24. juuni 2021. aasta määrus (EL, Euratom) 2021/1163, millega kehtestatakse ombudsmani ülesannete täitmist reguleeriv kord ja üldtingimused (Euroopa Ombudsmani põhikiri) ning tunnistatakse kehtetuks otsus 94/262/ESTÜ, EÜ, Euratom (ELT 2021, L 253, lk 1).
(
2
)	ELTL artikli 228 lõike 1 esimene ja teine lõik.
(
3
)	Ombudsmani põhikirja artikli 2 lõige 4.
(
4
)	Nimetatud põhikirja artikli 2 lõige 5.
(
5
)	Nimetatud põhikirja artikli 2 lõige 7 ja artikli 3 lõige 1.
(
6
)	Nimetatud põhikirja artikli 2 lõige 10.
(
7
)	Nimetatud põhikirja artikli 4 lõige 1.
(
8
)	Nimetatud põhikirja artikli 4 lõige 2.
(
9
)	Nimetatud põhikirja artikli 4 lõige 3.